केंद्रीय मंत्री जयंत सिन्हा के खिलाफ सेवानिवृत्त नौकरशाहों ने मोर्चा खोल दिया है। मंगलवार (10 जुलाई) को उन्होंने केंद्र सरकार से सिन्हा तो तुरंत बर्खास्त करने की मांग की। नौकरशाहों ने इस बाबत प्रधानमंत्री नरेंद्र मोदी की सरकार को चिट्ठी (ओपन लेटर) भी लिखकर भेजी। सेवानिवृत्त नौकरशाहों की ओर से यह मांग केंद्रीय मंत्री के उस कदम के बाद उठाई गई है, जिसमें उन्होंने पीट-पीटकर हत्या के एक मामले के आरोपियों को माला पहनाकर सम्मानित किया था।